钦定古今图书集成/明伦汇编/氏族典/第245卷 > 张𤣱
## 钦定古今图书集成/明伦汇编/氏族典/第245卷 > 张𤣱

按《宋史张𤣱传》：“𤣱字伯玉，世居河南渑池。建炎中，以
家财募兵讨金人，积功补武翼大夫、成州刺史。董先
为制置司前军统制，𤣱佐之，每战冒矢石，为诸军先。
绍兴元年，金将高琼率众取商州，董先御之，𤣱乘锐
奔击，是日九战九捷，累功进亲卫大夫。三十二年，领
御营宿卫前军都统，屯泗州。时金人攻海州急，诏𤣱”
会镇江都统制张子盖赴之。贼环城数十匝，矢石如
雨。𤣱战于州北三里，麾精骑冲其阵，手杀数十人，歼
其长，杀获万计。海州围解，𤣱中流矢卒。子世雄，殁于
符离之战。